stanford-oval/wikipedia huggingface dataset:
ทะเลสาบอิลิแอมนา

ชายฝั่งทะเลสาบอิลิแอมนา
ทะเลสาบอิลิแอมนา (อังกฤษ: Iliamna Lake, Lake Iliamna) เป็นทะเลสาบน้ำจืดขนาดใหญ่แห่งหนึ่งในทวีปอเมริกาเหนือ ทะเลสาบอิลิแอมนาตั้งอยู่ในทางทิศตะวันตกเฉียงใต้ของรัฐอะแลสกา ทางเหนือจรดคาบสมุทรอะแลสกา ตั้งอยู่ระหว่างอ่าวควีแจ็กกับเวิ้งคุก
ทะเลสาบอิลิแอมนา เป็นทะเลสาบที่ใหญ่ที่สุดที่พบได้ในอะแลสกา และถือเป็นทะเลสาบขนาดใหญ่เป็นอันดับแปดของสหรัฐอเมริกา และเป็นทะเลสาบที่ใหญ่ที่สุดแห่งหนึ่งของทวีปอเมริกาเหนือ พื้นที่ทะเลสาบครอบคลุมพื้นที่กว่า 1,000 ตารางไมล์ มีความยาว 77 ไมล์ ความกว้าง 22 ไมล์ และจุดที่ลึกที่สุดลึกถึง 1,000 ฟุต โดยเฉลี่ยน้ำในทะเลสาบจะมีอุณหภูมิประมาณ 50 องศาฟาเรนไฮต์ (10 องศาเซลเซียส)  ได้รับน้ำจากแม่น้ำควีแจ็ก และไหลออกสู่อ่าวบริสตอล
คำว่า "อิลิแอมนา" มีความหมายว่า "ทะเลสาบปลาดำ" รอบ ๆ ทะเลสาบเป็นถิ่นที่อยู่ชนพื้นเมืองอะแลสกามานานกว่า 7,000 ปี โดยพื้นที่นี้เป็นถิ่นที่อยู่อาศัยของสัตว์ป่าและสัตว์น้ำนานาชนิด เช่น หมีกริซลีย์, ปลาแซลมอนซ็อกอาย เป็นต้น อีกทั้งยังเป็นไม่กี่แห่งในโลกที่พบแมวน้ำน้ำจืดอยู่ด้วย โดยแมวน้ำจะว่ายมาจากทะเลมาทางอ่าวบริสตอล รวมทั้งอาจพบวาฬเบลูกา หรือวาฬขาวว่ายเข้ามาได้ด้วย
ชนพื้นเมืองอะแลสกา มีความเชื่อว่า ณ ทะเลสาบแห่งนี้เป็นที่อยู่ของสัตว์ประหลาดขนาดใหญ่ ที่ลำตัวใหญ่พอที่จะชนเรือให้จม และทำให้ผู้คนจมน้ำตายได้ ซึ่งถ้าหากใครพบเจอสัตว์ประหลาดจะพบกับความอัปมงคลหรือถึงแก่ชีวิตในไม่ช้า ซึ่งมีผู้เคยตกปลา ณ ทะเลสาบแห่งนี้ ผูกสายเบ็ดของตนไว้กับตอไม้ขนาดใหญ่ ปรากฏว่า เมื่อปลาติดเบ็ดมันลากตอไม้นั้นทั้งตอลงในน้ำในแบบที่ทวนกระแสน้ำ รวมถึงมีผู้ที่เคยมองเห็นเงาดำของสัตว์ในน้ำขนาดใหญ่ เมื่อมองจากเครื่องบินด้วย
ซึ่งสัตว์ประหลาดในทะเลสาบอิลิแอมนานี้ เชื่อว่า คือ ปลาไพก์เหนือ ซึ่งเป็นปลากินเนื้อขนาดใหญ่ที่มีฟันแหลมคมในปาก ที่อาศัยอยู่ในทะเลสาบ และปลาสเตอร์เจียนขาว ซึ่งเป็นปลาสองน้ำขนาดใหญ่ที่สุดชนิดหนึ่งของโลก ที่เมื่อโตเต็มที่อาจยาวได้ถึง 20 ฟุต ก็อาศัยอยู่ในทะเลสาบแห่งนี้
แหล่งข้อมูลอื่น

แผนที่และภาพถ่ายทางอากาศของ ทะเลสาบอิลิแอมนา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
59°32′12″N 155°01′28″W﻿ / ﻿59.536667°N 155.024444°W﻿ / 59.536667; -155.024444
ทะเลแทสมัน

ทะเลแทสมัน
ทะเลแทสมัน (อังกฤษ: Tasman Sea) เป็นทะเลส่วนหนึ่งของมหาสมุทรแปซิฟิกตอนใต้ อยู่ระหว่างด้านตะวันออกเฉียงใต้ของประเทศออสเตรเลียกับฝั่งตะวันตกของประเทศนิวซีแลนด์ ซึ่งห่างราว 2,000 กิโลเมตร มีความยาวจากเหนือไปใต้ราว 2,800 กิโลเมตร ทะเลตั้งชื่อตามนักสำรวจชาวดัตช์ อาเบิล ยันส์โซน ตัสมัน (Abel Janszoon Tasman) ซึ่งเป็นนักสำรวจชาวยุโรปที่ค้นพบนิวซีแลนด์และแทสเมเนียเป็นคนแรกเท่าที่มีการบันทึกมา ต่อมานักสำรวจชาวอังกฤษ กัปตันเจมส์ คุก เดินทางมาถึงทะเลแทสมันในคริสต์ทศวรรษ 1770 ในการเดินทางสำรวจครั้งแรกของเขา
ทอย สตอรี่ 2

| ทอย สตอรี่ 2 |
| --- | --- |
กำกับ: [[จอห์น แลสซีเตอร์|]] Co-Director: ลี อุนคริช แอช แบรนนอน
อำนวยการสร้าง: คาเรน โรเบิร์ต แจ็คสัน เฮลีน พล็อตคิน ผู้อำนวยการสร้างบริหาร: ซาราห์ แมคอาเธอร์
นักแสดงนำ: ทอม แฮงค์ส ทิม อัลเลน โจน คูแซ็ก เคลซีย์ แกรมเมอร์ ดอน ริคเคิลส์  วอลเลซ ชอว์น จอห์น แรตเซนเบอร์เกอร์ เวย์น ไนท์ แอนดี้ ดิ๊ก
ดนตรีประกอบ: แรนดี้ นิวแมน
ผู้จัดจำหน่าย: วอลต์ดิสนีย์พิกเจอส์ พิกซาร์
วันฉาย: 24 พฤศจิกายน 2542 (สหรัฐอเมริกา) 10 ธันวาคม 2542 (ไทย)
ความยาว: 92 นาที.
ภาษา: อังกฤษ
ทุนสร้าง: $90 million
ทำเงิน: Domestic:  $245,852,179 Worldwide:  $485,015,179
ก่อนหน้านี้: ทอย สตอรี่ (1995)
ต่อจากนี้: ทอย สตอรี่ 3 (2010)
ข้อมูลจาก All Movie Guide
ข้อมูลจาก IMDb
ทอย สตอรี่ 2 (อังกฤษ: Toy Story 2) เป็นภาพยนตร์แอนิเมชันของดิสนีย์ โดยคอมพิวเตอร์ เป็นเรื่องที่ 3 ของ พิกซาร์ ภาคต่อของทอย สตอรี่ ออกฉายในปี พ.ศ. 2542 ทอย สตอรี่ 2 ภาพยนตร์เรื่องนี้ยอดเยี่ยม ได้รับรางวัลลูกโลกทองคำเรื่องนี้  ภาพยนตร์เรื่องนี้ทำรายได้ 245,852,179 ดอลลาร์สหรัฐ และ 485,015,179 ดอลลาร์สหรัฐ งบประมาณได้ 90 ล้านดอลลาร์สหรัฐ ทอย สตอรี่ 2 คือหนังแอนิชั่นภาคต่อเรื่องแรกที่สามารถทำเงินได้มากกว่าหนังภาคแรก โดยทำลายสถิติรายได้เปิดตัวสัปดาห์แรกบนบ๊อกซ์ออฟฟิศทั้งในอเมริกา, อังกฤษ และ ญี่ปุ่น รวมทั้งกลายเป็นหนังแอนิชั่นที่ทำรายได้สูงสุดในปี 1999 โดยทำเงินในอเมริกาไปกว่า 245 ล้านดอลล่าร์สหรัฐฯ และกวาดรายได้ทั่วโลกไปอีก 485 ล้านเหรียญ
เรื่องย่อ

ในระหว่างที่แอนดี้ไปเข้าค่าย ฤดูร้อน วูดดี้ถูกอัล นักสะสมของเล่นจอมละโมบขโมยไป เพื่อเก็บให้ครบชุดคอลเล็คชั่นราวด์อัพแก๊ง ซึ่งกลายเป็นของหายากในปัจจุบัน เวลานี้ วูดดี้ พร้อมด้วยเจสซี่ บูลส์อาย และคุณลุงนักขุดทอง สติงกี้ พีท กำลังจะได้ไปอยู่ในพิพิธภัณฑ์ ซึ่งวูดดี้จะได้ใช้ชีวิตที่เหลือทั้งหมดของเขาในตู้กระจกไปตลอดกาล มันขึ้นอยู่กับบัซ ไลท์เยียร์ มิสเตอร์โปเตโต้เฮด แฮม เร็กซ์ และ สลิงกี้ ด็อก ที่จะช่วยเพื่อนเขากลับมาและย้ำเตือนสติวูดดี้ว่าการเป็นของเล่นที่แท้จริง นั้นคืออะไร ภารกิจช่วยชีวิตเพื่อนรักจากการถูกส่งตัวไปพิพิธภัณฑ์ของเล่น ซึ่งพวกเขาต้องผ่านเรื่องราวอันแสนยุ่งเหยิงครั้งแล้วครั้งเล่า เพื่อที่จะพาวูดดี้กลับบ้านก่อนที่แอนดี้จะกลับมาจากค่าย และได้เพื่อนใหม่ คือ เจสซี่ และ ม้า บูลส์อาย
ผู้พากย์เสียง

ทอม แฮงส์ เป็น นายอำเภอ วู้ดดี้
ทิม อัลเลน เป็น บัซ ไลท์เยียร์
โจแอน คูแซค เป็น เจสซี่
เคลซีย์ แกรมเมอร์ เป็น นักขุดทอง สติงกี้ พีท
ดอน ริกเกิลส์ เป็น  มิสเตอร์ โปเตโต้เฮด
วอลเลซ ชอว์น เป็น เร็กซ์
จิม วอร์นีย์ เป็น สลิงกี้ ด็อก
จอห์น รัทเซนเบอร์เกอร์ เป็น แฮม
เวย์น ไนต์ เป็น อัล
แอนนี พอตต์ เป็น โบ
เอสเทล แฮร์ริส เป็น นางโปเตโต้เฮด
จอห์น มอร์ริส เป็น แอนดี้
โจ แรนฟต์ เป็น วิซซี่
โรเบิร์ต กัวเล็ต เป็น Wheezy's singing voice
โรนัลด์ ลี เอร์มี เป็น ซาร์ก
โจดี เบนสัน เป็น บาร์บี้ ไกด์
แอนดรูว์ สแตนตัน เป็น เซิร์ก
ลอรี แม็ตแคล์ฟ เป็น แม่ของเอ็นดี้
โจนาธาน แฮร์ริส เป็น เจรี
เจฟฟ์ พิดเจียน เป็น ของเล่น เอเลี่ยน
แอนดี ปีเตอร์ส เป็น Luggage Handler 1
แมรี เคย์ เบิร์กแมน เป็น เจสซี่ (Woody's Roundup)
ดูเพิ่ม

ทอย สตอรี่
ทอย สตอรี่ 3
ทอย สตอรี่ 4
แหล่งข้อมูลอื่น

เว็บไซต์ทางการ
ทอย สตอรี่ 2 ที่อินเทอร์เน็ตมูวีเดตาเบส
Toy Story 2 ที่เว็บไซต์ Allmovie
ทะเลสาบเตียนฉือ

ทะเลสาบเตียนฉือ (อังกฤษ: Lake Dian, จีน: 滇池) หรือ ทะเลสาบคุนหมิง (昆明湖) เป็นทะเลสาบปิดขนาดใหญ่ ตั้งอยู่ติดกับเมืองคุนหมิง มณฑลยูนนาน สาธารณรัฐประชาชนจีน
ทะเลสาบแห่งนี้เป็นทะเลสาบน้ำจืด ตั้งอยู่ที่ระดับความสูง 1,886.5 เมตรเหนือระดับน้ำทะเล มีพื้นที่ 298 ตารางกิโลเมตร มีความยาวจากริมฝั่งด้านทิศเหนือจรดทิศใต้ 39 กิโลเมตร มีความลึกเฉลี่ย 4.4 เมตร
จากความงดงามของทะเลสาบนี้ ทำให้ถูกขนานนามว่า "ไข่มุกทอแสงแห่งที่ราบสูง" และยังเป็นต้นแบบในการสร้างทะเลสาบคุนหมิงภายในพระราชวังฤดูร้อนที่กรุงปักกิ่ง
แหล่งข้อมูลอื่น

แผนที่และภาพถ่ายทางอากาศของ ทะเลสาบเตียนฉือ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
24°48′02″N 102°40′17″E﻿ / ﻿24.800556°N 102.671389°E﻿ / 24.800556; 102.671389
ทอม เฟลตัน

| ทอม เฟลตัน |
| --- | --- |
เฟลตันในปี 2011
เกิด: โทมัส แอนดรูว์ เฟลตัน  (1987-09-22) 22 กันยายน ค.ศ. 1987 (37 ปี) เอปซัม เซอร์รีย์ สหราชอาณาจักร
อาชีพ: นักแสดง นักดนตรี
ปีปฏิบัติงาน: 1997–ปัจจุบัน
เว็บไซต์: tomfelton.com
โทมัส แอนดรูว์ "ทอม" เฟลตัน (อังกฤษ: Thomas Andrew "Tom" Feltonเกิดวันที่ 22 กันยายน ค.ศ. 1987) เป็นนักแสดงและนักดนตรีชาวอังกฤษ ทอมเป็นที่รู้จักในบทบาทของ เดรโก มัลฟอย ตัวละครในภาพยนตร์เรื่อง แฮร์รี่ พอตเตอร์ ภาพยนตร์ที่สร้างมาจากหนังสือขายดีของ เจ.เค. โรว์ลิ่ง ซึ่งตัวเขาได้เข้ารับการออดิชั่นเมื่ออายุได้ 12 ปี
เฟลตันเริ่มเข้าวงการบันเทิงเมื่ออายุได้ 8 ปีโดยเริ่มจากงานโฆษณา และเริ่มบทบาทการแสดงภาพยนตร์เมื่ออายุได้ 10 ปีโดยมีผลงาน คือ "The Borrowers" และ Anna and the King หลังจากทอมได้รับความไว้วางใจให้รับบทบาทเป็น เดรโก มัลฟอย แล้ว เขาก็ได้ปรากฏตัวอยู่ในภาพยนตร์เรื่องนี้ทั้ง 6 ภาค (ปี 2001-2009) และเสร็จสิ้นการถ่ายทำในสองภาคสุดท้ายแล้ว หนุ่มที่รักในการตกปลาคนนี้ยังได้ช่วยก่อตั้ง World Junior Carp Tournament อีกด้วย
การแสดงของ ทอม เฟลตัน กับบทบาทของ เดรโก มัลฟอย ใน แฮร์รี่ พอตเตอร์กับเจ้าชายเลือดผสม นั้นทำให้เขาได้รับรางวัล MTV Movie Award ในสาขา ตัวร้ายยอดเยี่ยม และเป็นบุคคลที่เกิดมารับบท เดรโก มัลฟอย โดยเฉพาะ ไม่สามารถมีใครมาแทนได้
ประวัติ > ประวัติในวัยเด็ก

ทอม เฟลตันเป็นน้องคนสุดท้องในพี่น้อง 4 คน อาศัยอยู่ในเซอร์รีย์กับครอบครัว เขาเข้าเป็นนักร้องประสานเสียงในโบสถ์เมื่ออายุ 7 ปี และเริ่มทำงานด้านการประมงเมื่ออายุ 11 ปี ทอมเข้าเรียนที่โรงเรียนเวสท์ ฮอสลี่ย์ส แครนมอร์ จนอายุ 13 ปี และเข้าเรียนต่อในโรงเรียนโฮเวิร์ด ออฟ แอฟฟิงแฮม ซึ่งเป็นโรงเรียนมัธยมแบบประสมในเซอร์เรย์ ทอมเริ่มการแสดงเมื่ออายุ 8 ปี[ต้องการอ้างอิง]
ประวัติ > การแสดงช่วงแรก

ทอม เฟลตัน เริ่มงานแสดงจากการแสดงโฆษณาชุดหนึ่ง ซึ่งเขาชนะการคัดเลือกจากนักแสดงรุ่นเยาว์อีกกว่า 400 คนที่เข้าร่วมในครั้งนั้น [ต้องการอ้างอิง] และได้แสดงโฆษณาอีกชุดหนึ่งของบริษัท Commercial Union  ซึ่งทำให้เขาได้ไปยังไทม์สแควร์แห่งนครนิวยอร์กเพื่อทำการถ่ายทำ หลังจากนั้นทอมได้แสดงละครโทรทัศน์เรื่องหนึ่งให้กับ Barclaycard  เขาได้พากย์เสียงเป็น เจมส์ ในละครโทรทัศน์เรื่อง Bugs ในปี 1995 และเข้าสู่วงการภาพยนตร์เมื่อเขาร่วมแสดงในภาพยนตร์เรื่อง The Borrowers โดยรับบทเป็น พีกรีน คล็อก (อังกฤษ: Peagreen Clock) ต่อมาในปี 2000 ทอมยังได้รับบท โทมัส อิงแฮม (อังกฤษ: Thomas Ingham) ผู้เป็นพยานให้การคัดค้าน ไคลฟ์ โอเวน ในเรื่อง Second Sight ตอน Second Sight และ Hide and Seek  ในปีเดียวกันนี้ได้มีการถ่ายทำภาพยนตร์เรื่อง Anna and the King นำแสดงโดย โจดี ฟอสเตอร์ และ โจว เหวินฟะ ซึ่งทอมรับบทเป็น หลุยส์ ที. ลีโอโนเวนส์ นอกจากนี้มหาวิหารไกด์ฟอร์ดยังได้เสนอตำแหน่งในคณะนักร้องประสานเสียงให้กับเขาอีกด้วย
ประวัติ > ชีวิตส่วนตัว และความสนใจ

ในปี 2003 ทอมกับพี่ชายของเขาที่ชื่อ คริส ได้ร่วมงานกับ โจ แบ็บบิต (Joe Babbitt), มูลนิธิแองเลอร์ (Angler) ของเมืองเซ้นลอว์เรนจ์ (St.Lawrence), กรมอนุรักษ์ทรัพยากรเขต 6 ของรัฐนิวยอร์ก, สภาหอการค้า, และองค์กรหลากหลายอื่นๆ เพื่อก่อตั้ง World Junior Carp Tournament ซึ่งเป็นการแข่งขันตกปลาสำหรับผู้เข้าแข่งขันอายุระหว่าง 11-18 ปี
งานอดิเรกที่ทอมชื่นชอบคือ การตกปลา และเขาวางแผนที่จะทำตามมาตรฐานของการตกปลาที่ Sparsholt College ในเมืองวินเชจเตอร์ (Winchester) ที่พี่ชายของเขาได้ไปอยู่ก่อนแล้ว 1 ปี นอกจากการตกปลาแล้ว ทอมยังชื่นชอบกีฬาชนิดอื่นๆ เช่น คริกเก็ต, บาสเก็ตบอล, ฟุตบอล, โรลเลอร์สเก็ต, ขี่ม้า และเทนนิส เขาเคยให้สัมภาษณ์ว่า "ปกติแล้วผมจะรู้สึกสบายใจเมื่อได้อยู่ท่ามกลางธรรมชาติ ผมจะรู้สึกผ่อนคลายจริงๆ ก็เฉพาะตอนที่อยู่บนต้นไม้หรือที่ไหนซักที่กลางแจ้ง ผมชอบอยู่กลางแจ้ง" สถานที่ในอุดมคติสำหรับวันหยุดของเขาคือสหรัฐอเมริกา ที่พิเศษไปกว่านั้น ในบทสัมภาษณ์ของเขา เขาพูดว่า เขาชอบที่จะไปแม่น้ำเซ้นลอว์เรนจ์ในนิวยอร์ก
ตัวร้ายในภาพยนตร์ที่เขาชื่นชอบคือ นายอำเภอแห่งนอตติงแฮม จากเรื่อง โรบิ้นฮู้ด เจ้าชายจอมโจร รับบทโดย อลัน ริคแมน (Alan Rickman) ผู้ซึ่งรับบท เซเวอร์รัส สเนป ในเรื่องแฮร์รี่ พอตเตอร์ ทอมให้สัมภาษณ์อีกว่าตัวละครที่เขาชื่นชอบคือ กิลเดอรอย ล็อกฮาร์ต และ ลูเซียส มัลฟอย พ่อของเดรโก มัลฟอย ทอมกล่าวว่าถ้าเขาสามารถแสดงในบทอื่นได้ เขาอยากแสดงเป็น ลูเซียส หรือไม่ก็ โวลเดอมอร์ เมื่อถามถึงบ้านที่เขาชอบและอยากจะอยู่ในฮอกวอตส์ ทอมตอบว่าอาจจะเป็นสลิธีริน
ผลงานภาพยนตร์

| ปี | ภาพยนตร์ | รับบทเป็น | หมายเหตุ |
| --- | --- | --- | --- |
| 1997 | The Borrowers | พีกรีน คล็อก |  |
| 1998 | Bugs | เจมส์ | ออกอากาศทางโทรทัศน์ ตอนที่1 |
| 1999 | Second Sight | โทมัส อิงค์แฮม | ภาพยนตร์โทรทัศน์ |
| 1999 | แอนนาแอนด์เดอะคิง | หลุยส์ เลโอโนเวนส์ |  |
| 2000 | Second Sight 2: Hide and Seek | โทมัส อิงค์แฮม | ภาพยนตร์โทรทัศน์ |
| 2001 |  แฮร์รี่ พอตเตอร์กับศิลาอาถรรพ์ | เดรโก มัลฟอย |  |
| 2002 |  แฮร์รี่ พอตเตอร์กับห้องแห่งความลับ | เดรโก มัลฟอย |  |
| 2004 |  แฮร์รี่ พอตเตอร์กับนักโทษแห่งอัซคาบัน | เดรโก มัลฟอย |  |
| 2005 | Home Farm Twins | อาดัม เบเกอร์ | ออกอากาศทางโทรทัศน์ |
| 2005 | แฮร์รี่ พอตเตอร์กับถ้วยอัคนี | เดรโก มัลฟอย |  |
| 2007 |  แฮร์รี่ พอตเตอร์กับภาคีนกฟีนิกซ์ | เดรโก มัลฟอย |  |
| 2009 | The Disappeared | ไซมอน |  |
| 2009 |  แฮร์รี่ พอตเตอร์กับเจ้าชายเลือดผสม | เดรโก มัลฟอย |  |
| 2010 |  แฮร์รี่ พอตเตอร์กับเครื่องรางยมทูต ตอนที่ 1 | เดรโก มัลฟอย |  |
| 2010 | Get Him to the Greek | ตนเอง (คามีโอ) |  |
| 2010 | 13 Hours | แกรี่ |  |
| 2011 |  แฮร์รี่ พอตเตอร์กับเครื่องรางยมทูต ตอนที่ 2 | เดรโก มัลฟอย | ' |
| 2011 | The Apparition | แพททริค | ' |
| 2011 | Rise of the Planet of the Apes | ดอดจ์ | ' |
รางวัลที่ได้รับ

| ปี | รางวัล | สาขา | ภาพยนตร์ | ผล |
| --- | --- | --- | --- | --- |
| 2001 | นักแสดงเยาวชนยอดเยี่ยม | การแต่งกายยอดเยี่ยม |  แฮร์รี่ พอตเตอร์กับศิลาอาถรรพ์ | เสนอชื่อเข้าชิง |
| 2001 | Young Artist Award | Best Performance in a Feature Film:  Supporting Young Actor |  แฮร์รี่ พอตเตอร์กับศิลาอาถรรพ์ | เสนอชื่อเข้าชิง |
| 2010 | MTV Movie Award | ตัวร้ายยอดเยี่ยม |  แฮร์รี่ พอตเตอร์กับเจ้าชายเลือดผสม | ชนะ |
| 2011 | MTV Movie Award | ตัวร้ายยอดเยี่ยม |  แฮร์รี่ พอตเตอร์กับเครื่องรางยมทูต ตอนที่ 1 | ชนะ |
แหล่งข้อมูลอื่น

Official Site
Feltbeats.com เก็บถาวร 2010-11-22 ที่ เวย์แบ็กแมชชีน
Tom Felton ที่อินเทอร์เน็ตมูวีเดตาเบส
Tom Felton profile at New York Times
Tom Felton on YouTube
BBC Interview
ทะเลสาบคานาส

| ทะเลสาบคานาส |
| --- | --- |

ทะเลสาบคานาส
ที่ตั้ง: Burqin County และ Habahe County ซินเจียง
พิกัด: 48°48′54″N 87°02′24″E﻿ / ﻿48.81500°N 87.04000°E﻿ / 48.81500; 87.04000
ชื่อในภาษาแม่: Ka Nasihu (จีน)
แหล่งน้ำไหลออก: แม่น้ำคานาส
ประเทศในลุ่มน้ำ: จีน

พื้นที่พื้นน้ำ: 45.73 ตารางกิโลเมตร (17.66 ตารางไมล์)
ความลึกโดยเฉลี่ย: 120 เมตร (390 ฟุต)
ความลึกสูงสุด: 188.5 เมตร (618 ฟุต)
ความสูงของพื้นที่: 1,340 เมตร (4,400 ฟุต)
ทะเลสาบคานาส (อังกฤษ: Kanas Lake, Kanasi Lake) หรือ คานาซือ (จีน: 喀纳斯湖; พินอิน: Kānàsī Hú) หรือ ฮานาซือ (哈纳斯) ในภาษาจีน เป็นทะเลสาบน้ำจืดที่อยู่ท่ามกลางวงโอบล้อมของเทือกเขาอัลไต มีพื้นที่กว่า 2,000 ตารางกิโลเมตร โดยอยู่บริเวณตอนเหนือสุดของเขตปกครองตนเองซินเจียงอุยกูร์ อยู่ระหว่างพรมแดนจีนกับคาซัคสถาน โดยคำว่า "คานาส" เป็นภาษามองโกล แปลว่า "ทะเลสาบท่ามกลางขุนเขา"
ทะเลสาบคานาสเป็นทะเลสาบทรงรีอยู่เหนือระดับน้ำทะเลถึง 1,370 เมตร มีโค้งใหญ่ ๆ รวม 6 แห่ง ยาวรวมทั้งสิ้น 24 กิโลเมตร นอกจากนี้แล้ว ทะเลสาบคานาสยังถือว่าเป็นทะเลสาบน้ำจืดที่มีความลึกที่สุดในโลกอีกด้วย โดยจุดที่ลึกที่สุดนั้นอยู่บริเวณโค้งที่ 2  มีความลึกราว 188 เมตร หรือเทียบเท่ากับตึกราว 60 ชั้น
ทะเลสาบแห่งนี้ มีฉายาว่า "ทะเลสาบเปลี่ยนสี"  ด้วยเหตุที่เมื่อสภาพอากาศเปลี่ยนแปลง สีของน้ำในทะเลสาบก็จะเปลี่ยนตาม กล่าวคือ ในวันท้องฟ้าสดใสน้ำในทะเลสาบแห่งนี้จะเป็นสีเขียวครามเข้ม  ในวันครึ้มฟ้าครึ้มฝน น้ำในทะเลสาบจะเปลี่ยนเป็นสีเขียวเทา และในช่วงฤดูร้อนที่อุณหภูมิเพิ่มขึ้นสูงน้ำในทะเลสาบก็จะสะท้อนออกมาเป็นสีเขียวครามขุ่น
นอกจากนี้แล้ว รอบ ๆ ทะเลสาบคานาสยังได้ขึ้นทะเบียนเป็นเขตอนุรักษ์ธรรมชาติ ด้วยมีความหลากหลายของพันธุ์พืชและพันธุ์สัตว์มากมาย มีสัตว์หายากหลายชนิดที่อาศัยอยู่บริเวณนี้ เช่น หมีสีน้ำตาล (Ursus arctos), แมวป่าลิงซ์ยูเรเซีย (Lynx lynx), เสือดาวหิมะ (Uncia uncia) เป็นต้น
ทะเลสาบคานาสยังเป็นสถานที่ ๆ มีตำนานเล่าขานเกี่ยวกับสัตว์ประหลาดที่อาศัยอยู่ในห้วงลึกสุดของทะเลสาบเช่นเดียวกับ สัตว์ประหลาดล็อกเนสส์ ของทะเลสาบเนสส์ ในสก็อตแลนด์อีกด้วย โดยเป็นความเชื่อของชาวถูหว่าซึ่งเป็นชนพื้นเมืองที่นั่น ที่เชื่อว่า สัตว์ประหลาดตัวนี้ คือ ปลาไทเมน (Hucho taimen) ปลาจำพวกแซลมอนขนาดใหญ่ ที่มีสีแดงก่ำ แต่ก็เชื่อว่าสัตว์ประหลาดแห่งทะเลสาบนี้ได้ลากเอาสัตว์เลี้ยงจำพวก วัว ควาย แพะ แกะและม้า ของชาวบ้านลงไปกินในน้ำด้วย ด้วยการสำรวจของนักสำรวจกลุ่มหนึ่งในช่วงทศวรรษที่ 80 พบโครงกระดูกที่สมบูรณ์ของสัตว์เหล่านี้ที่ก้นทะเลสาบ ซึ่งต่อมาได้มีการพิสูจน์ความจริงโดยสถานีโทรทัศน์ CCTV ของจีน ด้วยการจับภาพ พบว่าเป็นฝูงปลาไทแมนขนาดใหญ่ แต่ถึงอย่างไรความเชื่อในเรื่องสัตว์ประหลาดนี้ก็ยังคงมีอยู่
ได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA เมื่อปี 2551
ดูเพิ่ม

ปลาไทแมน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทะเลสาบคานาส
วิดีโอคลิปสัตว์ประหลาดในทะเลสาบ โดย CCTV
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
ทะเลสาบแวนดา

| ทะเลสาบแวนด้า |
| --- | --- |
ตำแหน่งของทะเลสาบแวนด้า
ที่ตั้ง: หุบเขาไรท์, วิคตอเรีย, แอนตาร์กติกา
พิกัด: 77°31′47″S 161°34′32″E﻿ / ﻿77.52963°S 161.57553°E﻿ / -77.52963; 161.57553
แหล่งน้ำไหลเข้าหลัก: แม่น้ำนิล
ประเทศในลุ่มน้ำ: แอนตาร์กติกา

ช่วงยาวที่สุด: 8 กิโลเมตร (5.0 ไมล์)
ช่วงกว้างที่สุด: 2 กิโลเมตร (1.2 ไมล์)
พื้นที่พื้นน้ำ: 5.2 ตารางกิโลเมตร (2.0 ตารางไมล์)
ความลึกโดยเฉลี่ย: 30.8 เมตร (101 ฟุต)
ความลึกสูงสุด: 75 เมตร (246 ฟุต)
ปริมาณน้ำ: 160 ล้าน ลูกบาศก์เมตร (130,000 เอเคอร์-ฟุต)
ความสูงของพื้นที่: 143 เมตร (469 ฟุต)

เมือง: สถานีแวนด้า ฮัทเลแวนด้า
ทะเลสาบแวนดา  (อังกฤษ: Lake Vanda) อยู่ที่หุบเขาไรท์ วิคตอเรีย แอนตาร์กติกา ทะเลสาบนี้ยาว 5 กิโลเมตร มีความลึกสูงสุด 69 เมตร ณ บนชายฝั่งของนิวซีแลนด์ ในสถานีแวนดา เมื่อปี ค.ศ.1968-1995 ทะเลสาบแวนดามีความเค็มของน้ำมากกว่าทะเลเดดซีถึง 10 เท่า และมากกว่าน้ำในมหาสมุทรเกินกว่า 10 เท่าไปแล้ว ถ้าไม่นับทะเลดอนฮวนเป็นทะเลสาบ ทะเลสาบแวนด้าจะครองทะเลสาบที่น้ำเค็มที่สุดในโลก
แผ่นน้ำแข็งที่ปกคลุกทะเลสาบแวนดา และแม่น้ำนิล
ทะเลสาบนี้ถูกปกคลุมด้วยแผ่นน้ำแข็งที่โปร่งใส 3.5-4 เมตร (11-13 ฟุต) ตลอดปี แต่จะละลายในเดือนธันวาคม แผ่นน้ำแข็งที่ว่ามาไม่ได้ปกคลุมด้วยหิมะ
การท่องเที่ยว

เมื่อนักท่องเที่ยวมาที่ทะเลสาบแวนด้าเพื่อเข้าร่วม The Royal Lake Vanda Swim Club เจ้าหน้าที่จะพานักท่องเที่ยวลอยตัวในทะเลสาบที่มีความเค็มมาก
แผนที่หุบเขาไรท์ แม่น้ำนิล และทะเลสาบแวนด้า
ทะเลอามันด์เซน

ทะเลอามันด์เซน
ภูเขาน้ำแข็งในทะเลอามันด์เซน
ทะเลอามันด์เซน (อังกฤษ: Amundsen Sea) คือทะเลที่เป็นส่วนหนึ่งของมหาสมุทรใต้ นอกฝั่งแมรีเบิร์ดแลนด์ ทวีปแอนตาร์กติกาฝั่งตะวันตก อยู่ระหว่างแหลมฟลายอิงฟิช (ปลายทิศตะวันตกเฉียงเหนือของเกาะเทิร์สตัน) ทางทิศตะวันออก กับแหลมดาร์ตทางทิศตะวันตก โดยแหลมฟลายอิงฟิชเป็นตัวกำหนดขอบเขตทะเลอามันด์เซนกับทะเลเบลลิงเชาเซน (Bellingshausen Sea)
ทะเลสาบน้ำเค็ม

ทะเลสาบโซลทอนและเนินเกลือ ประเทศอิหร่าน
ทะเลสาบน้ำเค็ม (อังกฤษ: salt lake) เป็นตัวที่ใช้แยกน้ำเค็มบริเวณตื้น หรือพวกน้ำกร่อย ออกจากพวกทะเลจริง ๆ แยกโดยมีแนวหาดทรายกั้น หรือสันดอนทราย หรือแนวปะการัง เป็นต้น ดังนั้นในส่วนที่ถูกโอบล้อมไปด้วยแนวเหล่านี้ หรือที่ถูกโอบล้อมด้วยเกาะรูปวงแหวนที่เกิดจากแนวหินปะการัง (atoll reef) เรียกว่า ทะเลสาบน้ำเค็ม ในส่วนที่กล่าวถึงเรื่องปะการังนั้น ทะเลสาบน้ำเค็ม (lagoon) นั้น อาจกล่าวได้อีกว่าเป็นแนวหลังปะการัง (backreef) ซึ่งจะเป็นคำที่นักวิทยาศาตร์ด้านปะการัง หมายถึงว่าเป็นบริเวณเดียวกัน
ทะเลสาบน้ำเค็ม หมายถึงชายฝั่งทะเลสาบ ซึ่งได้มาจากการเกิดของพวกสันดอนทราย หรือแนวปะการังตามแนวชายฝั่ง บริเวณน้ำตื้น และทะเลสาบน้ำเค็มในเกาะรูปวงแหวนที่เกิดจากแนวหินปะการัง (atoll reef) นั้นเกิดจากการโตของปะการัง และบริเวณตรงกลางค่อย ๆ จมลงอย่างช้า ๆ บริเวณที่มีทะเลสาบน้ำเค็มที่มีน้ำจืดไหลมาเติมอยู่เรื่อย ๆ เรียกว่า ชะวากทะเล (estuary)
การเกิดทะเสสาบน้ำเค็ม

ทะเลสาบน้ำเค็ม เกิดจากการปิดกั้นของปะการัง โดยมากมักเป็นรูปวงกลม มีทางน้ำแคบ ๆ เข้าออกได้
ทะเลสาบน้ำเค็มชายฝั่งทะเล เกิดจาการปิดกั้นของสันดอนบริเวณปากอ่าว แต่ยังมีทางออกแคบ ๆ ให้น้ำไหลผ่านได้ ในประเทศไทยพบทะเลสาบน้ำเค็ม ชายฝั่งทะเลเพียงแห่งเดียว คือ ทะเลสาบสงขลา ซึ่งเกิดจากการงอกของสันดอนมาปิดล้อมบริเวณที่เป็นอ่าวอยู่แต่เดิม ทำให้เกิดเป็นพื้นที่ภายในแผ่นดินขึ้นสันทรายที่งอกยื่นยาวมาปิดกั้นทะเลสาบสงขลานั้น มีความยาวจากเหนือไปใต้ประมาณ 100 กิโลเมตร
ทะเลสาบน้ำเค็มในประเทศไทย

ทะเลสาบน้ำเค็มในประเทศไทยนั้นมีอยู่ 2 แห่งคือ
ทะเลสาบสงขลา ในจังหวัดสงขลา มีช่องเปิดสู่อ่าวไทย
ทะเลน้อย ในจังหวัดพัทลุง มีพื้นที่ร่วมกับทะเลสาบสงขลา เป็นแหล่งนกน้ำนานาชนิด
| ด ค กสมุทรศาสตร์กายภาพ |
| --- | --- |
มหาสมุทรของโลก:  มหาสมุทรแปซิฟิก  มหาสมุทรแอตแลนติก  มหาสมุทรอินเดีย  มหาสมุทรอาร์กติก  มหาสมุทรใต้ 
ประเภท:  ทะเลปิด  ทะเลสาบปิด  ทะเลเปิด  ทะเลสาบเปิด  ทะเลชายขอบทวีป‎  ทะเลสาบ‎  ทะเลสาบน้ำเค็ม‎  ทะเลสาบน้ำจืด‎  เจ็ดสมุทร 
ระดับชั้นน้ำทะเล:  ท้องทะเล  เขตมีแสง ท้องทะเลตื้น  ทะเลลึก  เขตไร้แสง ท้องทะเลลึกปานกลาง  ท้องทะเลลึก  เขตความลึกก้นสมุทร 
คลื่น:  คลื่นใต้น้ำ  คลื่นสึนามิ 
กฎหมายทะเล:  เส้นฐาน  น่านน้ำภายใน  น่านน้ำอาณาเขต  เขตต่อเนื่อง  เขตเศรษฐกิจจำเพาะ  น่านน้ำนานาชาติ‎  การขนส่งทางน้ำนานาชาติ‎  การประมง‎  สนธิสัญญาควบคุมอาวุธบนพื้นสมุทร 
ลักษณะภูมิประเทศ:  ไหล่ทวีป  ลาดทวีป  ลาดตีนทวีป  ก้นสมุทร  เนินตะกอนรูปพัดก้นสมุทร  หุบผาชันใต้ทะเล  เขายอดราบใต้สมุทร  แอ่งสมุทร  ที่ราบก้นสมุทร  ภูเขาใต้ทะเล  ภูเขาไฟใต้ทะเล  ร่องลึกก้นสมุทร  เทือกเขากลางสมุทร  พืดหินปะการัง  อะทอลล์  ลากูน  ทะเล  อ่าว 
การแปรสัณฐานแผ่นธรณีภาค:  ธรณีวิทยาทางทะเล  การขยายตัวของพื้นมหาสมุทร  ปล่องแบบน้ำร้อน 
ปรากฏการณ์:  น้ำขึ้นลง  เอลนีโญ  ลานีญา  การกัดเซาะชายฝั่ง  กระแสน้ำย้อนกลับ 
กระแสน้ำมหาสมุทร:  กระแสน้ำกินี  กระแสน้ำญี่ปุ่น  กระแสน้ำมหาสมุทร  กระแสน้ำแลบราดอร์  กระแสน้ำศูนย์สูตรเหนือ  กระแสน้ำเบงเกวลา 
ธรณีสัณฐาน:  เนินทราย  เนินทรายรูปพระจันทร์เสี้ยว  เกาะ  เกาะเล็ก  เกาะหินโด่ง  คอคอด  ฟยอร์ด  เฟิร์ธออฟฟอร์ธ  สะพานแผ่นดิน  สันดอนจะงอย  สันดอนเชื่อมเกาะ  หาด  ดอนทรายใต้น้ำ  กลุ่มเกาะ‎  คาบสมุทร‎  ช่องแคบ‎  ชะวากทะเล‎  ชายฝั่ง‎  ชายหาด‎  ดินดอนสามเหลี่ยมปากแม่น้ำ‎  ถ้ำ‎  หน้าผา‎  แหลม‎
ทะเลสาบแห้ง

ทะเลสาบแห้ง (อังกฤษ: Dry lake) เป็นตะกอนของชั้นเกลือ ส่วนมากประกอบด้วย ทรายขนาดหินทรายแป้ง ที่มาจากแม่น้ำ จะมีลักษณะเป็นชั้นบางเรียงตัวกันหนามากกว่า 5 มิลลิเมตร ด้านบนจะเป็น mud crack จะพบตะกอนน้อยมากที่จะสามารถซึมผ่านเข้าไปในโพรงชั้นเกลือได้ บริเวณ mud crack ที่อยู่ด้านบนจะแห้ง เพราะเกิดการกักกร่อนโดยลม ซึ่งบริเวณ salt pan จะเป็นบริเวณที่ไม่มีการระบายเกิดขึ้นตามธรรมชาติ มีการสะสมของน้ำและมีการระเหยสูง ทำให้การสะสมของเกลือส่วนใหญ่จะเกิดบริเวณทะเลสาบน้ำเค็ม (lagoon)
ชั้นเกลือแบ่งเป็น
แอ่งตื้นบนแผ่นดิน ซึ่งเป็นที่รวมตัวของน้ำและสารละลาย เมื่อน้ำระเหยไปจึงทิ้งสารประกอบพวกเกลือเอาไว้
แอ่งเกลือตื้นที่มีน้ำกร่อยขังอยู่
บรรณานุกรม

Briere, Peter R. (May 2002). "Playa, playa lake, sabkha: Proposed definitions for old terms". Journal of Arid Environments. Elsevier. 45 (1): 1–7. Bibcode:2000JArEn..45....1B. doi:10.1006/jare.2000.0633.
Lowenstein, Tim K.; Lawrence A. Hardie (October 1985). "Criteria for the recognition of salt-pan evaporites". Sedimentation. 32 (5): 627–644. Bibcode:1985Sedim..32..627L. doi:10.1111/j.1365-3091.1985.tb00478.x.
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
ทัชฟุตบอล

ทัชฟุตบอล (อังกฤษ: touch football) คืออเมริกันฟุตบอลในอีกรูปแบบหนึ่งที่ถูกปรับเปลี่ยนโดยกองนาวิกโยธินสหรัฐในช่วงปี ค.ศ. 1940 โดยที่ผู้เล่นนั้นแทนที่จะไม่ใช้การเข้าปะทะผู้ที่เล่นอีกคนที่เป็นฝ่ายครองลูกฟุตบอล แต่จะใช้การแตะผู้เล่นคนนั้นแทนไม่ว่าด้วยหนึ่งหรือสองมือก็ตาม ขึ้นอยู่กับว่าเกมที่เล่นนั้นจะใช้หนึ่งมือหรือสองมือ เปรียบได้กับการที่จะปะทะผู้เล่นด้วยลำตัวหรือการบังคับให้เข่าแตะพื้นดิน ผู้เล่นทัชฟุตบอลนิยมเล่นการแตะแบบสองมือมากกว่า
นอกเหนือจากการที่ใช้การแตะแทนการปะทะกันแล้ว กฎส่วนใหญ่จะยังคงเหมือนกับอเมริกันฟุตบอลแต่ก็ยังคงมีข้อยกเว้นที่แตกต่างกัน ทัชฟุตบอลนั้นสามารถเล่นได้ด้วยทีมที่มีเพียงแค่สามคนหรือจะมากถึงฝ่ายละสิบเอ็ดคน โดยปกติแล้วในเกมนั้นมักจะมีสมาชิกสี่ถึงเจ็ดคนในหนึ่งทีม เกมส่วนใหญ่แล้วนั้นจะอนุญาตให้ผู้เล่นทุกคนรับบอลที่ถูกส่งมาจากด้านหลังได้ไม่เหมือนกับอเมริกันฟุตบอล เกมบางเกมยังจะมีการนับเวลาที่ไม่เหมือนกับอเมริกันฟุตบอลดั้งเดิมอีกด้วย โดยที่การนับเวลานั้นจะเริ่มขึ้นเมื่อ ควอเตอร์แบ็ค ได้ส่งบอลถึงมืออีกผู้เล่นอีกคนแล้วเท่านั้น และบางเกมนั้นยังจะไม่มีการอนุญาตให้เตะลูกฟุตบอลทำคะแนนเพิ่มเติมหลังจากการทัชดาวน์แล้วด้วย และการ kick-off นั้นมักจะถูกเปลี่ยนเป็นการ throw-off เสมอ
ทัชฟุตบอลนี้ส่วนใหญ่แล้วจะถูกเล่นในกลุ่มเด็กและวัยรุ่นหรือในสถานที่ที่มีข้อจำกัดในเรื่องขนาดและอุปกรณ์
ทะลุเวลา อึดล่าอึด

| ทะลุเวลา อึดล่าอึด |
| --- | --- |
โปสเตอร์ภาษาไทย
กำกับ: ไรอัน จอห์นสัน
เขียนบท: ไรอัน จอห์นสัน
อำนวยการสร้าง: แรม เบิร์กแมน เจมส์ ดี สเติร์น
นักแสดงนำ: บรูซ วิลลิส โจเซฟ กอร์ดอน-เลวิตต์ เอมิลี่ บลันท์
กำกับภาพ: สตีฟ เยดลิน
ตัดต่อ: บ๊อบ ดั๊กเซย์
ดนตรีประกอบ: นาทาน จอห์นสัน
บริษัทผู้สร้าง: Endgame Entertainment DMG Entertainment  
ผู้จัดจำหน่าย: TriStar Pictures FilmDistrict
วันฉาย: เทศกาลภาพยนตร์นานาชาติโทรอนโต:   6 กันยายน 2555  สหรัฐอเมริกา:   28 กันยายน 2555  ไทย:  11 ตุลาคม 2555
ความยาว: 118 นาที 120 นาที (ไทย) 
ประเทศ: สหรัฐอเมริกา
ภาษา: อังกฤษ
ทุนสร้าง: 30 ล้านดอลลาร์สหรัฐ
ทำเงิน: 176.5 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ทะลุเวลา อึดล่าอึด (อังกฤษ: Looper) เป็นภาพยนตร์แนววิทยาศาสตร์-แอคชั่น เขียนบทและกำกับโดยไรอัน จอห์นสัน นำแสดงโดยบรูซ วิลลิส, โจเซฟ กอร์ดอน-เลวิตต์ และเอมิลี่ บลันท์ เนื้อหาเกี่ยวข้องกับการเดินทางข้ามเวลาและกลุ่มองค์กรอาชญากรรม ภาพยนตร์เรื่องนี้ได้รับเลือกให้ฉายเปิดตัวในงานเทศกาลภาพยนตร์นานาชาติที่เมืองโทรอนโต ประเทศแคนาดา
สำหรับประเทศไทย ทะลุเวลา อึดล่าอึด ถูกจัดให้เป็นภาพยนตร์ที่เหมาะสำหรับผู้ชมอายุ 18 ปีขึ้นไปโดยเข้าฉายในวันที่ 11 ตุลาคม 2555
นักแสดง

โจเซฟ กอร์ดอน-เลวิตต์ รับบท โจ ในวัยหนุ่ม
บรูซ วิลลิส รับบท โจ ในวัยกลางคน
เอมิลี่ บลันท์ รับบท ซาร่า
พอล ดาโน่ รับบท เซธ ในวัยหนุ่ม
แฟรงค์ เบรนแนน รับบท เซธ ในวัยกลางคน
โนอาห์ ซีแกน รับบท คิด บลู
ไพเพอร์ เพอราโบ รับบท ซูซี่
เจฟฟ์ แดเนียลส์ รับบท เอ็บ
เพียร์ซ แก๊กน่อน รับบท ซิด
เทรซี่ ธอมส์ รับบท เบียทริซ
แกร์เร็ท ดิลลาฮันต์ รับบท เจสซี่
นิค โกเมซ รับบท เดล
มาร์คัส เฮสเทอร์ รับบท แซค
ผลตอบรับ

ในวันที่ 4 ตุลาคม 2555 ภาพยนตร์เรื่องนี้ได้รับ 94% "Certified Fresh" จากเว็บ Rotten Tomatoes โดยในขณะนั้นมี 206 คำวิจารณ์ และได้รับคะแนน 8.2 จากเต็ม 10 ส่วนเว็บ Metacritic นั้น ภาพยนตร์เรื่องนี้ได้คะแนน 84 จากเต็ม 100 โดยมี 44 คำวิจารณ์ในขณะนั้น
รางวัล

ทะลุเวลา อึดล่าอึด ได้รับรางวัลชนะเลิศ ดังนี้:
National Board of Review Award for Best Original Screenplay (ไรอัน จอห์นสัน)
Washington D.C. Area Film Critics Association Award for Best Original Screenplay (ไรอัน จอห์นสัน)
Broadcast Film Critics Association Award for Best Sci-Fi/Horror Movie (Looper)
Las Vegas Film Critics Society Award for Best Screenplay (ไรอัน จอห์นสัน)
Austin Film Critics Association Original Screenplay (ไรอัน จอห์นสัน)
Florida Film Critics Circle Original Screenplay (ไรอัน จอห์นสัน)
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ ทะลุเวลา อึดล่าอึด
เว็บไซต์ทางการ